**Zmluva o dielo č. 1/2018**

podľa § 536 a nasl. Obchodného zákonníka

# Čl. 1 Zmluvné strany

Objednávateľ: **Obec Gemerská Panica**

Sídlo: **980 46 Gemerská Panica č. 260**

V zastúpení: **Michalom Fedorom, starostom obce**

Kontakt: tel.: 047/5522913, e-mail:gemerska.panica@gmail.com

IČO: 00318698

DIČ: 2021168710

Peňažný ústav: VÚB, a.s.

Č. účtu IBAN: SK74 0200 0000 0039 8338 6453

**a**

Zhotoviteľ: **RP – Invest s.r.o.**

Sídlo: **Pražská 2, 040 01 Košice – mestská časť Západ**

V zastúpení: **Ronaldom Podrackým, konateľom s.r.o.**

Kontakt: tel.: 0905 357 252, e-mail: rpinvest.stav@gmail.com

IČO: 31708846

DIČ: 2020501186

IČ DPH: SK 2020 501 186

Peňažný ústav: UniCredit Bank Slovensko, a.s.

Č. účtu IBAN: SK56 1111 0000 0014 7682 1001

# Čl. 2 Predmet plnenia

* 1. Predmetom plnenia je „Zateplenie MŠ a ZŠ Gemerská Panica“.
	2. Požiadavky na predmet plnenia sú nasledovné:
* Demontáž časti dreveného krovu, latovania, strešnej krytiny Onduline, strešných žľabov a zvodov, zhotovenie časti nového krovu, latovania, montáž strešnej krytiny, odkvapových žľabov a zvodov, bleskozvodu, zateplenie budovy a s tým súvisiace práce.
	1. Zhotoviteľ sa zaväzuje vykonať dielo vo vlastnom mene a na vlastnú zodpovednosť.

# Čl. 3 Čas plnenia

* 1. Termíny plnenia predmetu zmluvy podľa čl. 2 sú nasledovné:

Zhotoviteľ sa zaväzuje dielo zhotoviť do 90 dní od odovzdania staveniska.

* 1. Ak zhotoviteľ pripraví riadne dokončené dielo na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom ter-

míne.

* 1. Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.
	2. Dodržanie termínov uvedených v tejto zmluve je závislé aj od riadneho a včasného spolupôsobenia objednávateľa a ďalších podmienok dojednaných v tejto zmluve.

Po dobu omeškania objednávateľa s poskytnutím spolupôsobenia nie je zhotoviteľ v omeškaní s plnením záväzku, pričom lehota zhotovenia diela sa predlžuje o túto dobu omeškania a objednávateľ nie je oprávnený uplatniť si v dôsledku takéhoto omeškania dojednané sankcie.

3.6 Zhotoviteľ je oprávnený požadovať zmenu termínov realizácie diela pri :

 - zásahu orgánov štátnej správy, ktoré nezavinil zhotoviteľ,

-prekážkach spôsobených objednávateľom alebo treťou osobou, ktorým nemohol

 zabrániť ani pri vynaložení všetkého úsilia, ktoré možno od neho požadovať,

-pokyne na prerušenie prác zo strany objednávateľa, alebo neposkytnutí spolupôso-

 benia podľa čl. 7 tejto zmluvy,

- požiadavke na zväčšenie rozsahu prác zo strany objednávateľa alebo zväčšení

 rozsahu prác na diele, ktoré zmluvné strany nemohli v  čase uzatvárania zmluvy

 predpokladať,

 - zmene technického riešenia zo strany objednávateľa,

 - prípadoch vyššej moci,

 - omeškaní s odovzdaním priestorov v dohodnutom termíne zo strany objednávateľa.

V uvedených prípadoch zhotoviteľ požadovanú zmenu termínov dohodne s objednávateľom, pokiaľ nedôjde medzi zmluvnými stranami k inej dohode. Zhotoviteľ v tomto prípade nie je v omeškaní s ukončením diela a objednávateľ nemá nárok na zmluvnú pokutu dohodnutú pre porušenie tejto zmluvnej povinnosti a na náhradu vzniknutej škody.

3.7 Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu diela s dôsledkom omeškania alebo predĺženia času plnenia podľa tohto článku.

# Čl. 4 Cena

* 1. Cena za zhotovenie predmetu zmluvy v rozsahu podľa článku 2 tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov.
	2. Cena za zhotovenie diela podľa článku 2 činí:

*Cena bez DPH .................................................................................. 105 679,75 eur*

## DPH 20% ........................................................................................... 21 135,95 eur

 ***Cena s DPH 20% .............................................................................. 126 815,70 eur***

Cena zahŕňa všetky náklady spojené so zhotovením diela, vrátane dopravných nákladov, spotrebného materiálu nevyhnutného pre zhotovenie diela a pod.

# Čl. 5 Platobné podmienky

* 1. Úhrada za zhotovenie diela bude vykonaná na základe faktúr, ktoré zhotoviteľ doručí objednávateľovi. Splatnosť faktúr je 30 dní. Konečná faktúra bude vystavená po odovzdaní a prevzatí dokončenej stavby na základe vyhotoveného protokolu.

5.2 Neoddeliteľnou súčasťou faktúry bude zisťovací protokol a súpis vykonaných prác a dodávok podpísaný zodpovednými zástupcami oboch zmluvných strán.

5.3 Faktúru zhotoviteľ zašle na adresu objednávateľa, uvedenú v čl. 1 tejto zmluvy.

# Čl. 6 Záručná doba a zodpovednosť za vady

* 1. Zhotoviteľ zodpovedá za to, že dielo bude zhotovené podľa rozpočtu a podmienok zmluvy, a že počas záručnej lehoty bude mať vlastnosti dohodnuté v tejto zmluve.
	2. Zhotoviteľ zodpovedá za vady, ktoré dielo má v  čase jeho odovzdania objednávateľovi. Za vady, ktoré sa prejavili po odovzdaní diela, zodpovedá zhotoviteľ iba vtedy, ak by boli spôsobené porušením jeho povinností.
	3. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ pri vynaložení všetkej starostlivosti nemohol zistiť ich nevhodnosť alebo na ňu upozornil objednávateľa, a ten na ich použití trval.
	4. Zhotoviteľ poskytne na dielo záruku minimálne 60 mesiacov. Záručná doba začína plynúť dňom podpísania zápisnice o odovzdaní a prevzatí diela objednávateľom.
	5. Zmluvné strany sa dohodli, že počas záručnej doby má objednávateľ právo požadovať a zhotoviteľ povinnosť bezplatne odstrániť vady diela, spôsobené zhotoviteľom pri zhotovení diela.
	6. Zhotoviteľ sa zaväzuje začať s odstraňovaním prípadných vád predmetu plnenia v zmysle ods. 6.4 a 6.5 do 5 pracovných dní od uplatnenia oprávnenej reklamácie objednávateľa a vady odstrániť v čo najkratšom technicky možnom čase. Termín odstránenia vád sa určí písomnou dohodou zmluvných strán, inak ho určí objednávateľ.
	7. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou do rúk oprávneného štatutárneho zástupcu zhotoviteľa.

# Čl.7 Podmienky vykonania diela

* 1. Objednávateľ sa zaväzuje odovzdať zhotoviteľovi priestory tak, aby zhotoviteľ mohol začať práce v súlade s rozpočtom a s podmienkami zmluvy.
	2. Zhotoviteľ zodpovedá za bezpečnosť a ochranu vlastných zamestnancov a za materiál a zariadenie nachádzajúce sa na pracovisku.
	3. Zhotoviteľ je povinný zhotovovať dielo tak, aby neprišlo k obmedzeniu užívania priestorov objednávateľa, resp. aby sa toto obmedzenie skrátilo na nevyhnutný rozsah.
	4. Zhotoviteľ zodpovedá za ochranu životného prostredia i okolitých priestorov a za čistotu a poriadok na pracovisku.
	5. Objednávateľ sa zaväzuje vykonávať technický dozor.
	6. Všetky materiály a technológie použité pri zhotovovaní diela musia byť platne certifikované, resp. musia byť v súlade so zákonom č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.
	7. Odpady, ktoré sú výsledkom činnosti zhotoviteľa pri realizácii diela, odstráni zhotoviteľ na vlastné náklady. V opačnom prípade môže objednávateľ na náklady zhotoviteľa zabezpečiť poriadok a vzniknuté náklady odúčtovať z konečnej fakturácie. Prípadné škody – postihy, ktoré by vznikli objednávateľovi zanedbaním povinností zhotoviteľa v tejto súvislosti, bude hradiť zhotoviteľ. V prípade, že zo strany správneho orgánu dôjde k udeleniu pokuty alebo inej sankcie voči objednávateľovi z dôvodu pochybenia na strane zhotoviteľa v tejto veci, túto znáša a uhradí v určenej lehote zhotoviteľ.
	8. Zhotoviteľ zodpovedá za prípadné poškodenie vedení inžinierskych sietí spôsobené pri výkone prác a je povinný uviesť ich do pôvodného stavu na vlastné náklady.
	9. Zápis o odovzdaní a prevzatí diela spíšu zmluvné strany ihneď po dokončení diela na základe výzvy zhotoviteľa.
	10. Zhotoviteľ zodpovedá za škodu, ktorá vznikne objednávateľovi nedodržaním podmienok, vyplývajúcich z tejto zmluvy a platnej legislatívy.

# Čl. 8 Zmluvné pokuty

* 1. Ak zhotoviteľ odovzdá dielo uvedené v článku 2 po termíne uvedenom v ods. 3.1, zaplatí zmluvnú pokutu vo výške určenej nariadením vlády č. 21/2013 Z. z., ktorým sa vykonávajú niektoré ustanovenia Obchodného zákonníka (výška sa vypočíta z ceny diela).
	2. Ak objednávateľ uhradí faktúru po termínoch uvedených v článku 5, zaplatí zmluvnú pokutu vo výške určenej nariadením vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
	3. Ak zhotoviteľ neodstráni vady v dohodnutom termíne podľa ods. 6.6, zaplatí zmluvnú pokutu vo výške 35, 00 eur za každý deň omeškania.

# Čl. 9 Vyššia moc

* 1. Na účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy, atď.

# Čl. 10 Ostatné ustanovenia

* 1. Zhotoviteľ sa zaväzuje dielo zhotoviť na vysokej kvalitatívnej úrovni stavebných prác, pri dodržaní parametrov zadania, platných STN, technologických postupov, všeobecne záväzných technických požiadaviek na stavebné práce, platných právnych, prevádzkových a bezpečnostných predpisov.
	2. Zhotoviteľ sa bude riadiť rozpočtom, pokynmi objednávateľa, zápismi a dohodami s oprávneným zástupcom objednávateľa.
	3. V prípade dočasného prerušenia alebo definitívneho zastavenia prác na diele z dôvodov na strane objednávateľa, zaplatí objednávateľ zhotoviteľovi preukázateľne vynaložené náklady, ktoré mu vznikli v dôsledku prerušenia, resp. zastavenia prác.

# Čl. 11 Záverečné ustanovenia

* 1. Meniť alebo dopĺňať obsah tejto zmluvy je možné len formou písomných dodatkov, ktoré budú platné, ak budú riadne potvrdené a podpísané obidvomi zmluvnými stranami.
	2. Ak nie je v tejto zmluve dohodnuté inak, spravujú sa práva a povinnosti zmluvných strán ustanoveniami Obchodného zákonníka.
	3. Zmluva nadobúda platnosť po podpísaní zmluvnými stranami a účinnosť po uzatvorení zmluvy s poskytovateľom dotácie a jeden deň po zverejnení na webovej adrese objednávateľa.
	4. Zmluva je vyhotovená v 4 rovnopisoch, z ktorých každý má platnosť prvopisu. Každá zmluvná strana dostane po dva rovnopisy.
	5. Zmluvné strany vyhlasujú, že zmluvu uzavreli slobodne a vážne a na znak súhlasu s jej obsahom ju podpisujú.

V Gemerskej Panici dňa 13. 8. 2018

 Za zhotoviteľa: Za objednávateľa:

............................................ ................................................

 Bc. Ronald Podracký Michal Fedor

 konateľ starosta obce